

**RĪGAS 80. VIDUSSKOLA**

**Andromedas gatve 11, Rīga, LV-1084, tālrunis 67572997, e-pasts** **r80vs@riga.lv****; www.r80vs.lv**

**ATTĪStĪbas plāns**

**2020 .- 2023. gadam**

**Vispārējs skolas raksturojums**

Rīgas 80.vidusskola ir Rīgas domes dibināta vispārējās vidējās izglītības iestāde.

Skola ir akreditēta uz sešiem gadiem līdz 2024.gadam.

Skolas darbības tiesiskais pamats ir Izglītības likums, Vispārējās izglītības likums, Bērnu tiesību aizsardzības likums, citi normatīvie akti, skolas nolikums un skolas iekšējas kārtības noteikumi.

2020./2021.mācību gadā skolā mācās 733 skolēni, 134 pirmsskolas audzēkņi, kas dzīvo gan skolas, gan citos pilsētas mikrorajonos. Izglītības process organizēts vienā maiņā.

Skolā darbojas struktūrvienība Brīvā laika centrs.

Rīgas 80. vidusskolas attīstības plāns 2020.-2023. gadam balstīts uz šādiem pamatprincipiem: humanitātes, demokrātisma, radošās darbības, individualizācijas, profesionalitātes, zinātniskuma, tikumiskuma, mūsdienīguma principa.

Attīstības plāna izstrādē piedalījās viss skolas kolektīvs.

Iesniegtie priekšlikumi tika analizēti Metodiskās padomes sanāksmēs, kā arī Skolas padomes sēdēs.

 **Skolas īstenotās izglītības programmas**

* Mazākumtautību vispārējās pirmsskolas izglītības programma
* Pirmsskolas izglītības programma
* Pamatizglītības mazākumtautību programma
* Vispārējās vidējās izglītības matemātikas, dabaszinību un tehnikas virziena mazākumtautību programma
* Vispārējās vidējās izglītības vispārizglītojošā virziena mazākumtautību programma
* Vispārējās vidējās izglītības programma ( trīs izvēļu grozi: medicīna, inženierzinātnes un valodas)

**Skolas misija**

Izglītības procesa norisei radīt iespējas radošai pašizpausmei, katra indivīda izaugsmei, vispusīgai attīstībai, nodrošinot vispārējās pamatizglītības un vispārējās vidējās izglītības valsts standartos noteikto mērķu un uzdevumu sasniegšanu.

**Skolas vīzija**

Skolā būs moderna infrastruktūra un 21. gadsimta vajadzībām atbilstoša mācību vide, atbalstoša emocionālā vide, kas balstīta profesionalitātē un sadarbībā un spēj attīstīt jauniešos atbildību, uzņēmību, prasmi un vēlmi nemitīgi mācīties atbilstīgi savas dzīves kvalitātes uzlabošanas un karjeras izvēles nepieciešamībai mainīgos apstākļos.

**Skolas pārmaiņu procesa galvenās aktualitātes**

1. Pāreja no pamatzināšanām uz padziļinātu saturu un sakarību izpratni, analīzi un spēju secināt, rast un saskatīt kopsakarības.

2. Pašvērtēšana kā izaugsmes pamats, izpratne par turpmāk veicamo ceļā uz sasniedzamo rezultātu.

3. Pašvadīta mācīšanās un tās loma snieguma uzlabošanā.

4. Sadarbības prasmju attīstība: prasmīgs darbs kopīgos projektos un grupās, spēja iekļauties kolektīvā, saskatīt savu lomu konkrētajā kopīgajā darbībā.

5. Skolas vides pamatvērtības - patstāvība, brīvība, atbildība, savstarpējā cieņa, mērķtiecība.

6. Skolotājs kā sadarbības partneris – mācīšanās procesa vadītājs un atbalstītājs.

**Iepriekš izvirzīto prioritāšu īstenošana**

|  |  |  |  |
| --- | --- | --- | --- |
| **Prioritāšu īstenošana no 2015./2016. līdz 2019./2020. mācību gadam Pamatjoma**  | **Darbības prioritātes**  | **Sasniegtais**  | **Turpmākā attīstība**  |
| **Mācību saturs**  | Mazākumtautību vispārējās pirmsskolas izglītības programmas pilnveide  | Izstrādāts un pilnveidots, uz kompetencēm balstīts, pirmsskolas izglītības programmas satursIr licencēta pirmsskolas izglītības programma |  |
| **Mācību saturs**  | Vispārējās vidējās izglītības programmu satura analīze un pilnveide  | Ir izstrādātas vispārējās pamatizglītības un vidējās izglītības programmas, atbilstoši jaunajiem standartiem | Pilnveidot izglītības programmu saturu, pielāgot saturu attālinātajām mācību procesam |
| **Mācīšana un mācīšanās**  | Vērtēšanas sistēmas pilnveidošana  | Ir izstrādāta skolēnu mācību sasniegumu vērtēšanas kārtība  | Pilnveidot un pārskatīt sasniegumu vērtēšanas kārtību, atbilstoši jaunajiem standartiem |
| **Mācīšana un mācīšanās** | Pārbaudes darbu vērtēšanas sistēmas pilnveidošana | Ir izstrādāta skolēnu mācību sasniegumu vērtēšanas kārtība |  |
| **Skolēnu sasniegumi** | Skolēnu sasniegumu dinamikas analīze valodu priekšmetos | Izstrādāta forma pārbaudes darbu rezultātu analīzei, kas palīdz pedagogiem izvērtēt skolēnu izaugsmi, izdarīt korekcijas tematiski - kalendārajā plānā, efektīvi izvēlēties mācību formas un metodes, pilnveidot skolēnu sasniegumus. |  |
| **Skolēnu sasniegumi** | Skolēnu sasniegumu dinamikas analīze eksakto un dabaszinību jomas priekšmetos | Paaugstinājušies ikdienas sasniegumi dabaszinību priekšmetos. Paaugstinājies praktiski veicamo pētījumu īpatsvars.  | Paplašināt iespējas skolēnu praktiskos pētījumus veikt augstskolās. |
| **Atbalsts skolēniem** | Karjeras izglītības sistēmas novērtēšana un tālākās attīstības noteikšana | Izveidota karjeras izglītības programma. Turpināta sadarbība ar augstskolām. Notikušas nodarbības ar dažādiem jomu speciālistiem, ekspertiem, profesionāļiem, sabiedrībā pazīstamiem cilvēkiem. | Sekmēt individualizētu pieeju skolēniem karjeras izvēlē |
| **Atbalsts skolēniem** | Skolas atbalsta personāla kvalitatīvas darbības nodrošināšana | Atbalsta personāls sniedz konsultācijas vecākiem un ikdienā strādā ar skolēniem.Skolā notiek skolēnu zināšanu līmeņa diagnostika, kurā ir atspoguļotas problēmas. Uzsākts projekts “Pumpurs” |  |
| **Atbalsts skolēniem** | Interešu izglītības lomas palielināšana vispusīgas skolēna attīstības nodrošināšanā | 90% skolēnu ir iesaistīti dažādās interešu izglītības programmās, fakultatīvajās nodarbībās, individuālo grupu un projektu darbos  |  |
| **Skolas vide** | Labvēlīgas sadarbības vides nodrošināšana | Uzsākts “Skolas somas" projekts.Uzsākts ESF projekts “ Atbalsts izglītojamo individuālo kompetenču attīstībai”.Uzsākts projekts “Pumpurs” | Saglabāt skolas tradīciju pārmantojamību nacionālās identitātes un valstiskuma apziņas veidošanā. |
| **Resursi** | Skolas sporta laukuma labiekārtošana | Sporta laukums ir renovēts |  |
| **Resursi** | Materiāli tehniskās bāzes modernizēšana | Esošo resursu ietvaros pakāpeniski tiek atjaunota un modernizēta skolas materiāli tehniskā bāze |  |
| **Resursi** | Skolas apkārtnes labiekārtošana | Skolas apkārtne ir labiekārtota |  |
| **Skolas darba organizācija, vadība un kvalitātes nodrošināšana** | E-vides sistēmu izmantošana skolas darba optimizācijā | Skolēniem pieejami mācību materiāli e-vidē. Mācībām iespēja izmantot mācību grāmatas digitālā formātā. | Pilnveidot skolas e-vide.Paplašināt digitālo resursu pieejamību. |
| **Skolas darba organizācija, vadība un kvalitātes nodrošināšana** | Skolas attīstības plāna izvērtēšana un korekciju veikšana un plānošana | Ir aptaujāti skolēni, pedagogi, skolēnu vecāki. Saņemti ieteikumi turpmākajai attīstībai no metodiskajām komisijām, Skolas padomes. Attīstības plānu akceptēja Skolas pedagoģiskā padome un Skolas padome. | Izstrādāt pasākumu kopumu, kas veicinātu Skolas padomes, vecāku un skolēnu plašāku līdzdalību skolas attīstībā. |

**Skolas attīstības prioritātes**

|  |  |  |  |
| --- | --- | --- | --- |
| **Skolas darbības pamatjomas**  | **2020./2021.m.g.**  | **2021./2022.m.g.** | **2022./2023.m.g.**  |
| **Mācību saturs** | Digitālās prasības veicināšana mācību procesā un interešu izglītībā. | Uz kompetencēm balstīta izglītības satura pilnveide |  |
| **Mācīšana un mācīšanās**  |  | Vienotas vērtēšanas kārtības aktualizācija sasniegumu uzlabošanas veicināšanai. | Starppriekšmetu un starpdisciplināra mācību procesa izvērtēšana. |
| **Skolēnu sasniegumi** | Skolēnu sasniegumu dinamikas ( attālinātās mācībās) izvērtēšana  | Skolēnu individuālās izaugsmes situācijas un iespēju padziļināta izvērtēšana. |  |
| **Atbalsts skolēniem** |  | Sadarbības ar skolēnu ģimenēm turpmāko vajadzību izpēte un pasākumu ieviešana |  |
| **Skolas vide** | Mācību telpu modernizācija. |  | Pilnveidot nacionālās identitātes un valstiskuma apziņas veidošanu. |
| **Resursi** | Skolotāju profesionālās sagatavotības izvērtēšana Digitālo prasmju pilnveidošana |  | Tehnoloģiju jomas materiāli tehniskās bāzes pilnveide atbilstoši mācību saturam. |
| **Skolas darba organizācija, vadība un kvalitātes nodrošināšana** | E-vides sistēmu izmantošana skolas darba optimizācijā | Skolas konceptuālās attīstības pamatvirzienu izstrāde.  |  |

Izskatīts Skolas padomes sēdē 2020. gada 25.septembrī.

Direktore \_\_\_\_\_\_\_\_\_\_\_\_\_\_\_\_\_\_\_ Anna Vladova

SASKAŅOTS

Rīgas domes Izglītības, kultūras un sporta departamenta

Izglītības pārvaldes priekšnieks – direktora vietnieks

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ivars Balamovskis

Rīgā \_\_\_\_\_\_\_\_